**UGOVOR O UPUĆIVANJU I PROVIZIJI**

[svaku referencu na „DMO“ zamijenite nazivom vaše DMO ili Informativnog centra za posjetioce]

Ovaj Ugovor o upućivanju (u daljem tekstu: **“Ugovor”**) zaključili su dana \_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: **“Datum stupanja na snagu ”**), \_\_\_\_\_\_\_\_\_\_\_\_\_\_\_\_\_\_\_\_\_\_\_\_, sa sjedištem na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: **“Društvo”**) i \_\_\_\_\_\_\_\_\_\_\_\_\_\_\_\_\_, sa sjedištem na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (u daljem tekstu; „Organizacija za upravljanje destinacijom“ ili **“DMO”)**, zajednički označene kao “**Strane**”.

1. **Predmet ugovora.** Djelatnost Društva je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Društvo ima namjeru steći dodatne klijente/kupce za \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. DMO je u mogućnosti uputiti potencijalne klijente/kupce na Društvo.

1. **Upućivanje.** Na dan stupanja na snagu ovog Ugovora, DMO može, s vremena na vrijeme, uputiti potencijalne klijente/kupce na Društvo. Društvo će DMO-u platiti naknadu za ova upućivanja.
2. **Naknada.** Za svako uspješno upućivanje, Društvo će DMO-u platiti iznos od \_\_\_\_\_\_, pri čemu se uspješno upućivanje definira kao upućivanje koje je rezultiralo sticanjem klijenta/kupca od strane Društva. Društvo će, za svako neuspješno upućivanje, DMO-u platiti \_\_\_\_\_, pri čemu se pod neuspješnim upućivanjem podrazumijeva da je postojao valjani kandidat za upućivanje koji nije postao klijent/kupac Društva bez krivnje DMO-a ili Društva, dok se valjanim kandidatom za upućivanje smatra potencijalni klijent/kupac koji zadovoljava specifikacije navedene u prethodnoj tački 1. Društvo je dužno izvršiti plaćanje prema DMO-u u roku od trideset (30) dana od okončanja postupka upućivanja, pri čemu se pod okončanjem postupka upućivanja podrazumijeva angažman novog klijenta/kupca ili konačna radnja kojom se potvrđuje da upućivanje neće dovesti do sticanja novog klijenta/kupca.
3. Sporazum o proviziji. Na dan stupanja na snagu ovog Ugovora, DMO može posjetiteljima neposredno prodavati usluge rezervacije, predbilježbi, robu ili druge stavke Društva. U tom slučaju, DMO-u pripada provizija u iznosu od [broj] procenata po izvršenoj prodaji, umanjeno za naknade za usluge i obradu plaćanja. DMO će upravljati transakcijom i vršiti prijenos neto prihoda umanjeno za naknade za obradu i umanjeno za proviziju, na Društvo u roku od sedam (7) dana nakon kupovine.
4. **Trajanje Ugovora.** Ovaj Ugovor se počinje primjenjivati na Dan stupanja na snagu, kako je gore navedeno, a traje do \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. **Povjerljivost.** Tokom trajanja ovog Ugovora, možda će biti neophodno da Društvo razmijeni zaštićene informacije, uključujući poslovne tajne, znanja o industriji i druge povjerljive informacije, sa DMO-om kako bi DMO tražila potencijalne klijente/kupce za upućivanje. DMO neće podijeliti nijednu od ovih zaštićenih informacija ni u jednom trenutku. DMO također ni u kojem trenutku neće koristiti bilo koju od ovih zaštićenih informacija u svoju ličnu korist. Ova tačka ostaje na snazi čak i nakon raskida Ugovora njegovim redovnim raskidom ili prijevremenim raskidom bilo koje od Strana.
6. **Raskid Ugovora.** Ovaj Ugovor može raskinuti bilo koja Strana u bilo kojem trenutku, \_\_\_ dana nakon dostavljanja pisane obavijesti drugoj Strani. Nakon raskida, Društvo će DMO-u isplatiti sve dospjele i neizmirene naknade za upućivanja provedena prije datuma raskida.
7. **Izjave i garancije.** Obje Strane izjavljuju da su u potpunosti ovlaštene za zaključivanje ovog Ugovora. Postupanjem i izvršenjem obaveza bilo koje Strane neće se prekršiti niti povrijediti prava bilo koje treće strane niti će se prekršiti bilo koji drugi ugovor između Strana, pojedinačno, i bilo koje druge osobe, organizacije ili preduzeća, niti bilo koji zakon ili propis.
8. **Obeštećenje.** Strane su saglasne da će obeštetiti i zaštiti drugu Stranu, njene DMO-e, službenike, agente, zaposlenike i legitimne sljednike i primaoce ustupljenih prava u odnosu na bilo kakva potraživanja, gubitke, štete, obaveze, kazne, kaznene odštete, troškove, opravdane pravne naknade i troškove bilo koje vrste ili iznosa, koji su posljedica nemara ili kršenja ovog Ugovora koje je izvršila odštetna strana, njeni sljednici ili primaoci ustupljenih prava, a koji nastanu u vezi sa ovim Ugovorom. Ova tačka ostaje na snazi čak i nakon raskida Ugovora njegovim redovnim raskidom ili prijevremenim raskidom bilo koje od Strana.
9. **Ograničenje odgovornosti.** NI POD KOJIM OKOLNOSTIMA NITI JEDNA STRANA NEĆE BITI ODGOVORNA PREMA DRUGOJ STRANI ILI BILO KOJOJ TREĆOJ STRANI ZA BILO KAKVU ŠTETU PROIZAŠLU IZ BILO KOJEG DIJELA OVOG UGOVORA, POPUT, ALI BEZ OGRANIČENJA, GUBITKA PRIHODA ILI OČEKIVANE DOBITI ILI IZGUBLJENOG POSLA, TROŠKOVA KAŠNJENJA ILI NEUSPJEŠNE ISPORUKE, KOJI NISU POVEZANI NITI SU DIREKTNI REZULTAT NEMARA ILI KRŠENJA TE STRANE.
10. **Odricanje od garancija.** DMO će uputiti potencijalne klijente/kupce na zahtjev Društva. DMO NE IZJAVLJUJE NITI GARANTUJE DA ĆE TAKVA UPUĆIVANJA STVARATI BILO KAKVU DODATNU DOBIT, PRODAJU, IZLOŽENOST, PREPOZNAVANJE ROBNE MARKE ILI SLIČNO. DMO NE SNOSI ODGOVORNOST PREMA DRUŠTVU UKOLIKO UPUĆIVANJA NE DOVEDU DRUŠTVO DO ŽELJENIH REZULTATA.
11. **Pojedinačnost odredbi.** U slučaju da se bilo koja odredba ovog Ugovora smatra nevažećom ili neprimjenjivom, u cijelosti ili djelomično, taj dio će se izdvojiti od ostatka Ugovora, a sve ostale odredbe ostaju na snazi, važeće i primjenljive.
12. **Odricanja.** Neuspjeh bilo koje strane da ostvari bilo koje pravo, ovlaštenje ili pogodnost prema odredbama ovog Ugovora neće se tumačiti kao odricanje od bilo kakvog naknadnog ili daljnjeg ostvarivanja tog prava, ovlaštenja ili pogodnosti ili ostvarivanja bilo kojeg drugog prava, ovlaštenja ili pogodnosti.
13. **Pravne naknade.** U slučaju spora koji rezultira sudskim postupkom, uspješna strana će imati pravo na naknadu svojih sudskih troškova, uključujući, ali ne ograničavajući se na honorare svojih advokata..
14. **Pravno-obavezujući Ugovor.** Ovaj Ugovor je pravno-obavezujući između Strana kako je gore navedeno. Ovaj Ugovor može biti zaključen te je pravno- obavezujući u Sjedinjenim Državama i u cijeloj Evropi. Svaka strana izjavljuje da ima ovlaštenje da zaključi ovaj Ugovor.
15. **Mjerodavno pravo i sudska nadležnost.** Strane su saglasne da je ovaj Ugovor regulisan zakonima države i/ili zemlje u kojoj obje Strane posluju. U slučaju da Strane posluju u različitim državama i/ili zemljama, na ovaj Ugovor primjenjuju se zakoni \_\_\_\_\_\_\_\_\_ .
16. **Cjelovitost Ugovora.** Strane potvrđuju i saglasne su da ovaj Ugovor predstavlja cjelokupni sporazum između Strana. U slučaju da Strane žele promijeniti, dodati ili na neki drugi način izmijeniti bilo koje odredbe, to će učiniti u pisanom obliku i potpisati obostrano.

Strane su saglasne sa gore navedenim odredbama i uvjetima što potvrđuju svojim potpisima kako slijedi:

**“DRUŠTVO”**

Potpis: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**“DMO ”**

Potpis: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_